title: ديكسيونير ديال الداريجة
text: بزاف د لحرايفيا ف مجالات مختالفين (لانڭويستيك، تاريخ، فولكلور...)، ؤ تا ناس بلا تخصص متعلّق ب لّوغة ؤ تّقافة لمغريبية، صاوبو ديكسيونيرات و ڭلوصيرات ديال دّاريجة. لمستشرقين تاهوما لعبو دور كبير ف تطوير معاجم ديال دّاريجة، ؤ كيبقا أشهر واحد فيهوم هوّا دّيكسيونير ديال جورج سيرافان كولان، باحت فرانساوي لي بقشش بزاف ف تّقافة ؤ لّوغات د لمغريب، ؤ لخدمة ديالو باقة كاتّخاد كا مرجع ف هاد لمجال.